**הודעה לציבור מטעם הוועדה למינוי דירקטורים בתאגידים בנקאיים לצורך הגשת מועמדות לכהונת דירקטור בשירותי בנק אוטומטיים בע"מ לשנת 2019**

**הוועדה הציבורית למינוי דירקטורים בתאגידים בנקאיים** (להלן-"**הוועדה**"), הפועלת מכוח החוק להגברת התחרות ולצמצום הריכוזיות בשוק הבנקאות בישראל (תיקוני חקיקה), התשע"ז-2017 (להלן – **החוק**), פונה לציבור ומודיעה בזה על האפשרות להגיש בקשות מועמדות למינוי לכהונת דירקטור ב**שירותי בנק אוטומטיים בע"מ** (להלן- **שב"א**).

בשים לב לצרכי שב"א, ניתן יהיה לבחור באסיפה הכללית של שב"א עד שני דירקטורים במעמד דירקטור חיצוני על פי **חוק החברות, התשנ"ט-1999,** העומדים גם בדרישות הכשירות לכהונה כדירקטור חיצוני על פי **הוראות ניהול בנקאי תקין בעניין "דירקטוריון" מספר 301** (להלן- **הוראה 301**).

אשר לכישורי המועמדים לתפקיד דירקטור, מבוקש כדלקמן:

כל המועמדים שתציע הוועדה יהיו בעלי מומחיות חשבונאית ופיננסית. לעניין "מומחיות חשבונאית ופיננסית" ראו סעיף 25(ב) להוראה 301.

כל המועמדים שתציע הוועדה יהיו בעלי כשירות מקצועית. לעניין "כשירות מקצועית" ראו סעיף 24(ב) להוראה 301.

טופס שאלון להצגת מועמדות מוצב באתר בנק ישראל בכתובת: <http://www.boi.org.il/he/BankingSupervision/Pages/DirectorAppoint.aspx>

את השאלון, בצירוף ההצהרה החתומה והמסמכים הנלווים הנוספים, יש להפנות לוועדה בהתאם לדף ההנחיות שבתחילת השאלון **לא יאוחר מיום 31 בדצמבר 2018**.

יודגש כי על פי נוהל סדרי העבודה של הוועדה, הוועדה רשאית, בנוסף לפרסום הודעה זו לציבור, לפנות, על פי שיקול דעתה ובהתאם לקבוע בנוהל, לאנשים מן הציבור ולהציע להם להגיש מועמדות לתפקיד.

יש להקפיד על קבלת אישור במייל חוזר מהוועדה על הגעת מסמכי בקשות המועמדות על נספחיהן לידיה, וזאת לא יאוחר מהמועד האחרון להגשת המועמדות.